kardosdrur/scandi-wiki huggingface dataset:
Bent Bertramsen

Bent Juhl Bertramsen (født 21. februar 1941 i Kastrup, død 23. februar 1997 i Sharm el-Sheikh, Egypten) var en dansk journalist.

Bertramsen er født i Kastrup, men voksede op i Tønder. Han fik sin journalistuddannelse fra dagbladet Vestkysten i Esbjerg og blev som 22-årig ansat i Danmarks Radio. I 1965 opnåede han at blive den yngste nyhedsoplæser på TV-Avisen, et job han bestred frem til begyndelsen af 1975. Herefter blev han medvært på udsendelsen "Næste uges TV", som dengang blev produceret af TV-A. Fra 1976 af TV-Udsendelsesafdelingen, hvorunder Bertramsen også blev udsendelsesleder. I 1970 modtog han som nyhedsoplæser Se og Hørs Seerpris.

I 1989 fratrådte han sin stilling i Danmarks Radio til fordel for freelance journalist-opgaver, bl.a. på den københavnske Kanalen. Han vendte dog i 1992 tilbage til DR i et mere tilbagetrukket job, da han fik ansættelse på kanalens udenrigstjeneste og var ved sin død tilknyttet kortbølgeradioen.

Bertramsen var folketingskandidat for Det Konservative Folkeparti, men blev ikke valgt.

Han var medlem af Rundskuedagens bestyrelse. I 1971 grundlagde han sammen med den ungarske filmfotograf Gergely Szabo "Gullash-Selskabet". Selskabet har ca. 50 medlemmer, hvor formålet er at tage til Budapest én gang om året og spise gullash med dertil hørende drikkevarer. 
Han blev i 1988 formand for Dansk-Ungarsk Forening.

Bent Bertramsen var en aktiv dykker i sin fritid og var i 1969 medstifter af frømandsklubben Helgoland. Han døde i Egypten, hvor han dykkede i Det Røde Hav.

Bertramsen er begravet på Tønder Kirkegård.

Eksterne henvisninger 
 
 

Tidligere folketingskandidater fra Det Konservative Folkeparti
Foreningsformænd fra Danmark
Journalister fra Danmark
Ansatte i DR
Personer fra Tønder
Keanu Reeves

Keanu Charles Reeves (født 2. september 1964, i Beirut, Libanon) er en canadisk skuespiller. 

Keanu Reeves fik sit gennembrud i film som Point Break og Speed, er også kendt fra action / sci-fi filmen Johnny Mnemonic, og er muligvis bedst kendt for rollen som Neo i The Matrix-trilogien. Han blev hædret med en stjerne på Walk of Fame den 31. januar 2005.

Tidlige liv 
Reeves blev født i Beirut, Libanon, søn af den engelske kostumier og artist Patricia Bond (født Taylor) og  hawaiianske geolog Samuel Nowlin Reeves Jr., der har hawaiiansk, kinesisk, engelsk, irsk og portugisisk afstamning. Reeves mor arbejdede i Beirut, da hun mødte hans far. Reeves far arbejdede som ufaglært arbejdsmand og bestod sin GED mens han sad i fængsel på Hawaii for at sælge heroin i Hilo International Airport. Han forlod sin kone og familie, da Reeves var tre år gammel, og Reeves har i øjeblikket ikke noget forhold til ham .

Filmografi

Kilder/henvisninger

Eksterne henvisninger 

 

Personer fra Beirut
Skuespillere fra Canada
Hollywood Walk of Fame
Ateister fra Canada
Masada

Masada er en fæstning, der ligger på en næsten 400 m høj klippe med stejle sider i Negevørkenen ved Det Døde Hav i Israel. I 161 – 143 f.Kr. blev der bygget et lille fort på toppen af klippen. Mellem 37 og 34 f.Kr. lod Herodes den Store bygge et palads på den ene ende af plateauet og sikrede, at resten blev godt befæstet. Fæstningen er over 700 m fra nord til syd og over 350 m fra øst til vest.
 
Myten om Masada lyder, at jøderne i 66 e.Kr. erobrede Masada fra romerne i den Første jødisk-romerske krig, hvor jødiske seperastister kæmpede mod den romerske overmagt. I år 72 begyndte en romersk armé på 15.000 mand under ledelse af prokuratoren Flavius Silva og 10. legion at belejre fæstningen, hvor der var næsten 1000 mænd, kvinder og børn. Mændene i fæstningen kaldtes zeloter. Først i år 73 kunne romerne indtage Masada; forsvarerne begik kollektivt selvmord hellere end at falde i romernes hænder. Denne hændelse gjorde Masada til en symbol for det jødiske modstand mod al fremmed herrevælde. Indtil for nylig aflagde de israelske jægersoldater troskabsed på det symbolske sted.  Forskningen har dog vist, at historien er meget tvivlsom. Jøderne på Masada var ikke Zeloter men Sicariier, som var frygtede for deres politiske attentater. De flygtede ikke fra romerne, men blev drevet ud af Jerusalem af andre jøder. Gruppen på Masada var altså ikke frihedskæmpere, men attentatmænd som under deres ophold på Masada myrdede og plyndrede løs i nabolandsbyerne for at overleve. Gruppen var fx ansvarlig for en uhyggelig massakre ved Ein Gedi. Den romerske belejring af Masada varede desuden kun 4-8 måneder, og det er tvivlsomt, om der overhovedet var egentlige kampe. 

Masada blev i 2001 optaget på UNESCO's Verdensarvsliste.

Verdensarvsområder i Asien-Australasien
Bygninger, konstruktioner og anlæg i Israel
Ester

Ester henviser til flere artikler:

 Ester (kemi) – en organisk forbindelse
 Esther eller Ester – et pigenavn
 Estere – folkeslag i Estland, ental: en ester
 Esters Bog – i Det Gamle Testamente
 Ester (bibelsk person) – hovedpersonen i Esters bog
Pax Leksikon

PaxLeksikon eller Pax Leksikon er et norsk opslagsværk i 6 bind, der blev udgivet af Pax forlag fra 1976-1982. I norsk sammenhæng er opslagsværket unikt, selvom det har ligheder med Arbeidernes Leksikon fra 1932. Værket er ikke et konversationsleksikon med definitionsprægede artikler om alle emner, men et emnebaseret leksikon af samme karakter som Familieboka med grundigere artikler om udvalgte, væsentlige emner.

Værket blev redigeret af Hans Fredrik Dahl, Irene Iversen, Tor Inge Romøren, Mariken Vaa, Jon Elster, Siri Nørve og Rune Slagstad.

Ekstern henvisning
PaxLexikon 
Leksika
Gæstevenskab

Gæstevenskab er et begreb fra den antikke verden. Blandt oldtidens grækere og romere var der en uskreven lov om, at man skulle udvise gæstfrihed over for fremmede. Zeus Xenios vågede over gæstevenskabet og straffede den, der krænkede det.

Som institution eksisterede gæstevenskabet mellem privatpersoner, der således garanterede hinanden, at de altid ville åbne deres dør for gæstevennen og hjælpe ham (økonomisk, juridisk m.m.) når han var i området. Som det fremgår af f.eks. Iliadens 6. sang, går gæstevenskabet i arv fra fader til søn.

Samfund
Mellemmenneskelige forhold
Kaua I Ka Huahua`i

Kaua I Ka Huahua`i (Os to i Søstænket) er en hawaiansk sang, skrevet i 1860, af den legendariske ukulelespiller Prins William Pitt Leleiôhoku.

Lyrikken på hawaiansk 
 Kâua i ka huahua`i
 E `uhene lâ i pili ko`olua
 Pukuku`i lua i ke ko`eko`e
 Hanu lipo o ka palai
 
Omkvæd:
 Auwê ka hua`i lâ
     
 `Auhea wale ana `oe
 E ka`u mea e li`a nei
 Mai hô`apa`apa mai `oe
 O loa`a pono kâua
     
 I aloha wau iâ `oe
 I kâu hanahana pono
 La`i a`e ke kaunu me ia la
 Hô`apa`apai ka mana`o

Lyrikken på dansk 
 Du og jeg i søstænket
 Hvilket lyksaglighed, os begge sammen
 Tæt omfavnende hinanden i kulden
 Imens vi ånder luften fra den palaiske bregne

Omkvæd:
 Åh, hvilket søstænk

 Hør
 Min længsel
 Bliv ej
 Thi vi vil blive opdaget

 Jeg elskede dig
 Din varme
 Din stilhedens passion
 Og forudanende tanker

Se også 
 Hawaiian War Chant
 Ukulele

Hawaii
Sange fra 1860
Snehvide

Snehvide er kendt fra eventyret "Snehvide" af brødrene Grimm. Snehvide er en kongedatter. Hun er den smukkeste i verden; med hud så hvid som sne, læber så røde som blod og hår så sort som ibenholt. Da hendes stedmor dronningen anskaffer sig et spejl, der fortæller hvem der er den smukkeste i landet, bliver hun misundelig, da dét siger Snehvide. Snehvide må flygte ud i skoven, hvor hun søger ly i dværgenes hytte. Stedmoderen forklæder sig, finder hende og giver hende et forgiftet æble, men da dværgene ikke kan få sig selv til at begrave hende, lægger de hende i en glaskiste. En prins kommer forbi og bliver straks forelsket ved synet af Snehvide. Han får glaskisten med sig, men på vej hjem bliver den ved et uheld tabt, og bumpet får Snehvide til at hoste æblestykket op igen, og vågne. Derhjemme kigger stedmoren sig i sit spejl, og spørger hvem der er den smukkeste i landet. Spejlet svarer at nok er hun smuk, men den nye dronnning er endnu smukkere. Stedmoren bliver rasende og skynder sig for at finde dronningen, uden at vide at det er hendes egen steddatter. Eventyret ender med at stedmoren dør, da hun bliver sat til at danse i brandvarme jernsko, til Snehvides bryllup. 

Se også tegnefilmen: "Snehvide og de syv dværge" Walt Disneys filmatisering. Snehvide fra denne film dukker op som biperson i spin-off-serierne om de syv dværge, så hun må regnes med som figur i skovuniverset.

Ekstern henvisning 
 Snehvide 

Grimms eventyr
Fiktive personer
GPS (flertydig)

GPS har flere betydninger:
 Global Positioning System – navigationssystem
 Se også: GPS-navigationsenhed
 General Problem Solver – program til problemløsning af formaliserede problemer, eksempelvis geometriske problemer
 Geometriske Produkt Specifikationer – symbolsprog for tolerancesætning til maskintekniske tegninger
General Problem Solver

General Problem Solver programmet blev skrevet af Allen Newell og Herbert Simon i 1957. Programmet blev skabt på baggrund af de Newells og Simons studier i logik. Programmet blev lavet til at spille skak og til at afprøve de ideer de to havde. Selv om programmet kunne klare simple matematiske gåder så som Tårnene ved Hanoi, da de kunne blive ordenligt indlæst med komplet information, kunne det ikke klare nogle problemer fra den virkelige verden.

Programmet fungerede via "Trial-and-error" metoden hvor programmet prøvede sig frem for at finde det rigtige svar. Først fandt den brugbart input for derefter at skabe noget output og derved komme tættere og tættere på svaret.

Datalogi
Kunstig intelligens
Nældetræ

Nældetræ (Celtis) er en slægt, som er udbredt med mere end 60 arter i Europa, Asien og Nordamerika. Det er løvfældende træer med "nældeagtige" blade (ægformede med skarpt savtakket rand) og bær i fåtallige stande. Her omtales kun den art, som kan dyrkes i Danmark.

 Almindelig nældetræ (Celtis australis)
 Amerikansk nældetræ (Celtis occidentalis)
 Kaukasisk nældetræ (Celtis caucasica)
 Kinesisk nældetræ (Celtis bungeana)
 Tourneforts nældetræ (Celtis tournefortii)

Note
Amerikansk nældetræ

 
Amerikansk nældetræ (Celtis occidentalis) er et middelstort, løvfældende træ med en kort stamme og en hvælvet krone med overhængende grene. Frug­terne kan spises, og smager lidt som rosiner.

Beskrivelse 
Barken er først grøn og hvidhåret, se­nere brunlig. Ældre grene har rødligt-grå bark, som med tiden kan blive ru og grå. Stammebarken er grå og opsprækkende i fla­ger, knuder eller kamme. Knop­perne sidder spredt, og de er brune og tæt tiltrykte. 

Bladene er ovale med lang spids og med helrandet, skæv bladgrund. Randen er i øvrigt skarpt savtakket. Oversiden er blank og mørkegrøn, mens undersiden er mat gulgrøn med silkehårede ribber. Høstfarven er guldgul. Blomsterne er uanselige og grønne. Frug­terne er røde eller sorte stenfrugter med et saftigt frugtkød. Frø­ene modner ikke i Danmark.

Rodnettet er kraf­tigt, men overfla­disk. Træet er et skyggetræ. Blev tidligere regnet til Elme-familien. 

Højde x bredde og årlig tilvækst: 15 x 10 m (75 x 50 cm/år).

Hjemsted 
Arten vokser i bjer­gene i det nordøst­lige USA, hvor der er fugtig og næringsrig bund. 

I området omkring Roosevelt i New Jersey, USA, findes arten i skove og som pionertræ sammen med bl.a. konvalbusk, robinie, tulipantræ, amerikansk bøg, amerikansk knapbusk, amerikansk platan, amerikansk vin, blyantene, brunfrugtet surbær, glansbladet hæg, hvid ask, hvid hickory, klatrevildvin, koralsumak, pennsylvansk vokspors, rødløn, skovtupelotræ, sukkerbirk, sumpeg, sumprose, virginsk ambratræ, virginsk troldnød, virginsk vinterbær, weymouthfyr og østamerikansk hemlock

Noter

Kilde 
 Sten Porse: Plantebeskrivelser, DCJ 2003 (CD-Rom).

Træer
Nældetræ
Darum Kirke

Darum Kirke ligger i Darum Sogn i Esbjerg Kommune.
Tufstenskirke bygget omkring 1200 i romansk stil. Tårnet og våbenhus i sengotisk stil fra 1400-tallet. Tidligt, allerede i 1250-1300, blev skibet og koret forlænget. Man har fundet et stol­pehul og grave, som muligvis stammer fra en tidligere trækirke.
I 1679 fik Bramming Hovedgård kirken af kongen. Indtil 1881 hørte den under denne gård, hvor den kom under møllerne i Darum, indtil den efter 1910 blev selvejende.
Kirken er i katolsk tid indviet til Sankt Laurentius, som er afbildet på en af statuerne fra en ældre, værdifuld sengotisk altertavle fra omkring 1500, hvoraf der er bevaret fem figurer, to står i kirken (a­po­stlene Johannes og Peter), to på Nationalmuseet (Sankt Gertrud og Sankt Laurentius) og én på Varde Museum (Maria med barnet stående på måneseglen). Delene tilhørte en privat samler om­kring 1875, hvor de så blev genfundet og sikret for kirken og museer.
I midten af 1800-tallet blev kirken kraftigt restaureret, og hele det middelalderlige interiør pillet ned.
Sankt Laurentius var en populær helgen i middelalderen. Han led martyrdøren i år 258 ved at blive levende ristet. Navnet Lars er udledt fra denne helgens navn.
Derudover er der en enestående fontehimmel til døbefonten fra 1652 (ifølge malet årstal), men tal­let 1632 kendes også. Døbefonten forestiller Jesu dåb, og de omkransende figurer bærer dele fra Jesu korsfæstelse. Dog er der kun to genstande tilbage på de fire figurer. Fontehimmelen bæres af en arm, der kommer ud af en fiskemund.
I tårnrummet er opsat fire præstegravsten.
Altertavlen er fra 1847, og maleriet, der forestiller den sidste nadver, er udført af C.F. Lind fra Jernved.

Eksterne kilder og henvisninger 

 Darum Kirke  hos KortTilKirken.dk
 Darum Kirke  i bogværket Danmarks Kirker (udg. af Nationalmuseet)

Kirker i Esbjerg Kommune
Kirker i Ribe Stift
Kirker i Ribe Amt
Giovanni Trapattoni

Giovanni Trapattoni er en italiensk fodboldtræner (født den 17. marts 1939 i Milano) og en af de mest succesfulde klubtrænere i den nyere europæiske fodboldhistorie. Efter endt aktiv karriere hos AC Milan (1953-1971), hvor han vandt to italienske mesterskaber og to gange Europa Cup for mesterhold og Europa Cuppen for Pokalvindere en gang samt en retrætepost hos Varese (1971-1972), trådte han til som træner i AC Milan midt i sæsonen 1973/74.

To sæsoner senere startede han i Juventus, som han gjorde til italiensk mester seks gange i sin første periode, der varede til 1986. Han førte desuden "den gamle dame" til sejr i Europacuppen for mesterhold i 1985 samt til UEFA Cup-triumf i 1977. Herpå fulgte fem sæsoner og et enkelt mesterskab med Inter FC, som han i 1991 også vandt UEFA Cuppen med.

Retur til Juventus og endnu en UEFA Cup triumf i 1993, før han dristede sig uden for Italiens grænser – lokket til Bayern München af selveste Franz Beckenbauer.

Trappatonis første sæson i den tyske storklub var mildest talt ingen succes, men da han efter et mellemår med nedrykning i Cagliari vendte tilbage til Bayern München i sæsonerne 1996/97 og 1997/98 vandt han både mesterskab og pokal.

Tilbage i Italien stod han i spidsen for Fiorentina i to sæsoner, indtil Dino Zoff dagen efter finalenederlaget til Frankrig ved EM i 2000 forlod sin landstrænerpost i utide. Fodboldforbundet skyndte sig at ansætte Trapattoni, som utallige gange i sin succesombruste karriere var blevet udråbt til "den eneste værdige landstræner" i den italienske presse. I 2000 fik han papir på det, men et par diskutable danske linjedommer-kendelser var med til at sende ham ud af sin første slutrunde, da Italien på mystisk vis tabte ottendedelsfinale til værtsnationen Sydkorea ved VM i 2002. Trapattoni blev siddende og kvalificerede med noget besvær de azurblå til EM i Portugal, hvor den elegante 65-årige træner endnu engang vil sende sit hold på banen i den "kontrollerede offensiv med kalkuleret risiko", han ynder at sætte sine hold op til.

Efter et mindre succesfuldt EM i Portugal blev Trappatonis kontrakt ikke forlænget og træneren skiftede til Benfica Lissabon hvor han 2005 vandt det portugisiske mesterskab.

I sommeren 2005 blev Trappatoni hentet til VfB Stuttgart som afløser for den fyrede Mathias Sammer

Eksterne henvisninger 

Fodboldtrænere fra Italien
Deltagere ved verdensmesterskabet i fodbold 1962
Trænere for Italiens fodboldlandshold
Fodboldtrænere fra ACF Fiorentina
Fodboldtrænere fra AC Milan
Tønde (rummål)

Tønde er navnet på adskillige rummål:

 En tønde råolie eller andre petroleums-produkter (forkortet bbl) er 158,9873 liter (42 amerikanske eller 35 britiske gallons). Måleenheden er baseret på indholdet af de olietønder, der især tidligere blev benyttet til transport og opbevaring af olie. Standardtønden på 42 gallons blev benyttet fra 1860'erne i de amerikanske oliefelter i Pennsylvania. Både 42 gallon tønder (baseret på det gamle engelske vinmål, tierce) og 40 gallons (151,4 liter) whiskeytønder blev anvendt. 40 gallon tønder var den almindeligste tidlige størrelse, men i 1866 blev olietønden standardiseret til 42 gallons. Olie blev ikke udskibet i tønder i lang tid herefter , men det anvendes stadig som rummålsangivelse og dermed også ved prisangivelse.
 I Storbritannien har en standard øltønde et rumfang på 36 britiske gallons, omkring 163,7 liter. 
 I USA, en standard tønde for væsker på 31,5 amerikanske gallons (119,2 liter), en halv hogshead. Men en standard øltønde er 31 amerikanske gallons (117,3 liter), som er resultatet af skattelovsdefinitioner.  
 I USA, en standard "dry barrel" svarende til 105 "dry quarts" (115,6 liter).

Noter 

Rumfangsenheder
US enheder
Engelske enheder
Giv Gud en chance om søndagen

Giv Gud en chance om søndagen er en dansk film fra 1970 instrueret af Henrik Stangerup og skrevet af denne sammen med Jørgen Stegelmann.

Medvirkende 
Ulf Pilgaard
Lotte Tarp
Ove Sprogøe
Erik Nørgaard
Ebbe Kløvedal Reich
Niels Ufer
Jørgen Schleimann
Arne Skovhus
Johannes Møllehave
Henrik Stangerup
Pernille Kløvedal

Eksterne henvisninger 
 

Dramafilm fra Danmark
Danske film fra 1970
Film instrueret af Henrik Stangerup
Sekten

Sekten (eng. titel Credo) er en dansk film fra 1997, instrueret af Susanne Bier efter manuskript af Jacob Grønlykke, Peter Asmussen og Bier.

Handling 
Mona og Anne er nære veninder, men på det sidste har Anne forandret sig. Det viser sig, at den mystiske dr. Lack, som Mona tror er Annes elsker, i virkeligheden er den diktatoriske leder af en uhyggelig sekt, der sammenblander religion, psykiatri og seksualterapi. Anne er ude, hvor hun ikke kan bunde. Mona vil gøre alt for at redde veninden og glemmer helt sit forestående bryllup, som den kommende svigermor og svigerinde ellers går meget op i.

Medvirkende
Sofie Gråbøl – Mona
Ellen Hillingsø – Monas veninde Anne
Ghita Nørby – Monas svigermor 
Sverre Anker Ousdal – Dr. Lack 
Stina Ekblad – Karen
Camilla Søeberg – Bolette 
Ulrich Thomsen – Svane
Jesper Langberg – Overlæge Frederiksen 
Jesper Christensen – Bror 
Torben Jensen – Bror 
Marianne Mörck – Spåkone 
Solbjørg Højfeldt – Psykolog 
Philip Zandén – Inspektør 
Ilse Rande – Brudesalonindehaver 
Vigga Bro – Nabo til Anne
Jens Jørn Spottag – Betjent

Referencer

Eksterne henvisninger 
 

Dramafilm fra Danmark
Danske film fra 1997
Film instrueret af Susanne Bier
Baby Doom

Baby doom er en dansk spillefilm fra 1998 instrueret af Peter Gren Larsen efter manuskript af Anders Thomas Jensen og Peter Gren Larsen.

Handling 
Max lever en overskuelig og ret enkel ungkarle-tilværelse. Han er et geni med en computer og skal netop i gang med at designe et interaktivt kalendersystem til at forenkle det moderne menneskes fortravlede hverdag, da han møder kvinden i sit liv, Nicoline. De får et barn sammen og opdager nu for alvor, hvor svært det er at få døgnets 24 timer til at slå til.

Medvirkende 

Peter Mygind – Max Ram
Camilla Bendix – Nicoline
Virgil Lange – Emil
Mark Berner Hansen – Emil
Sofie Albrechtsen – Emil
Sille Runov-Regaard – Emil 
Jesper Asholt – Michael
Henning Moritzen – Holstein
Niels Anders Thorn – Steven
Anne-Grethe Bjarup Riis – Bettina
Jesper Klein – Dr. Gabriel
Ulrich Thomsen – Magnus
Ditte Gråbøl – opvasker
Zlatko Buric – Lazlo
Margrethe Koytu – jordemoder
Joy-Maria Frederiksen – Margit fra børnehaven
Birger Jensen – læge 
Peter Gren Larsen – Hr. Sommer
Cecilie Olrik – Fru Sommer
Otto Gren Larsen – sønnen hos familien Sommer
Bella Ahrenberg Benzon – datteren hos familien Sommer
Thomas Rørdam – Bill Gates
Charlotte Hornhaver – sygeplejerske
Claus Bigum – ekspedient i Family World
Preben Harris – madanmelder
Bente Eskesen – sundhedsplejerske
Søren Hytholm Jensen – Jacob
Jørn Faurschou – portør
Thomas Gammeltoft – Fætter Axel
Poul Thomsen – Poul Thomsen
Paprika Steen – diverse stemmer
Susanne Fosgaard – diverse stemmer
Svend Rasmussen – diverse stemmer
Lars Daneskov – diverse stemmer
Torben Clausen – diverse stemmer
Torsten Adler – diverse stemmer
Ole Reim – diverse stemmer
Kurt Damsgaard – diverse stemmer
Michael Sandwick – diverse stemmer 
Larisha Liv – Hawaii pige i drøm

Soundtrack

Baby Doom: Original Soundtrack (Sony Music, 1998)

Personel 
 Henrik Balling – producer, arrangement (1, 8, 11, 13, 19)
 George Keller – producer, arrangement (2, 4, 7, 10, 16)
 Lars Nissen – teknik (1, 13, 19)
 Michael Henderson – teknik (2, 4, 7, 8, 10, 11, 16, 19)

Referencer

Eksterne henvisninger 
 

Dansksprogede film
Komediefilm fra Danmark
Danske film fra 1998
Thors brudefærd

Thors brudefærd er en af de gamle fortællinger om de nordiske guder med tordenguden Thor som hovedperson.

Fortællingen 
En morgen vågnede Thor og opdagede, at hans hammer, Mjølner, var væk. Thor gik til Loke og fortalte hvad der var sket. Loke lovede at hjælpe Thor.
Loke lånte Frejas fugledragt og fløj til Udgård, hvor jætterne bor. Han regnede med, at det var en af dem, der havde taget den. Først gik han til jætten Trym. Loke spurgte ham om hammeren, og Trymer sagde:
"Ja, den har jeg taget. Den ligger otte mil under jorden, og I får den ikke, før jeg får Freja til kone."

Thor i brudekjole 
Med den besked rejste Loke tilbage til Asgård. Thor og Loke gik til Freja og bad hende trække i brudetøjet. Da blev Freja meget sur, så sur at hele Asgård rystede. Guderne samledes nu til råd. Ingen havde noget forslag, før Heimdal rejste sig og sagde, at nu blev Thor nødt til at klæde sig ud som brud og tage til Udgård. Thor var imod planen, men Loke fik ham til at forstå, at det var den eneste mulighed.

Thor blev klædt i brudedragt og smykker blev hængt om hans bryst. Loke klædte sig ud som pige og tog med.

Brylluppet 
Trym hørte dem langt borte og kaldte alle jætterne til bryllup. Før brylluppet skulle stå, skulle der først spises. Thor spiste en hel okse, otte fisk og al den kage, som kvinderne skulle have haft. Trym var meget forbavset over brudens appetit, men Loke fortalte at bruden ikke havde spist i otte dage, fordi hun sådan længtes efter at blive gift. Trym blev glad og bøjede sig frem og løftede sløret for at kysse det han troede var Freja. Thor sendte ham et vredt blik og Trym for tilbage. Loke var snedig og sagde:
"Freja har ikke sovet i otte nætter, sådan længtes hun efter at komme herhen."

Trym kaldte på sine karle, og de blev bedt om at hente hammeren. Det skulle være en bryllupsgave til Freja, og blev derfor lagt i Thors skød. Thor rejste sig op og rev sløret af, hvorefter han dræbte Trym og hele hans familie.

Derefter kørte Thor og Loke tilbage til Asgård.

Folkevise 
Fra både Danmark, Norge og Sverige kendes folkevisen, der er en gendigtning af Edda-kvadene om Thors brudefærd under navnet "Torekall".

I populærkulturen 
Historien er gengivet i tegneseriealbummet Thors brudefærd fra 1980 i serien Valhalla.

Noter

Eksterne henvisninger 
 Þrymskviða
 Þrymlur
 Tor af Havsgård

Litterære kilder til nordisk mytologi